На основу члана 56. Статута Града Ниша (''Службени лист Града Ниша'', број 88/2008 и 143/2016), члана 72. Пословника о раду Градског већа Града Ниша (“Службени лист Града Ниша” број 1/2013, 95/2016, 98/2016 и 124/2016) и члана 12. Правилника о поступку припреме, израде и доставе материјала ("Службени лист Града Ниша", број 125/2008)

 Градско веће Града Ниша, на седници од 14.12.2016. године, доноси

**Р Е Ш Е Њ Е**

 **I** Утврђује се Предлог решења о давању сагласности на Програм пословања са финансијским планом за 2016. годину Пословног удружења Зона унапређеног пословања „Нишка варош“ Ниш.

 **II** Предлог решења о давању сагласности на Програм пословања са финансијским планом за 2016. годину Пословног удружења Зона унапређеног пословања „Нишка варош“ Ниш доставља се председнику Скупштине Града ради увршћивања у дневни ред седнице Скупштине Града.

 **III** За представнике предлагача по овом предлогу на седници Скупштине Града Ниша одређују се Миодраг Брешковић, начелник Управе за комуналне делатности, енергетику и саобраћај и Владимир Величковић, менаџер Пословног Удружења Зона Унапређеног Пословања „Нишка варош“ Ниш.

Број: 1909-15/2016-03

У Нишу, 14.12.2016. године

**ГРАДСКО ВЕЋЕ ГРАДА НИША**

 **ПРЕДСЕДНИК**

 **Дарко Булатовић**